Danone-Юнимилк

**Danone-Юнимилк** () — расейская харчовая кампанія, адзін зь лідэраў рынку малочных прадуктаў краіны. Кампанія «Юнимилк» аб’ядноўвае дзясяткі прадпрыемстваў у Расеі, Беларусі і Ўкраіне. Утвораная ў 2010 року ў выніку зьліцьця малочных бізнэсаў расейскай кампаніі «Юнимилк» і францускай «Danone». Штаб-кватэра — у Чырванагорскім раёне Маскоўскай вобласьці.

## Мінуўшчына
Кампанія «Юнимилк» была заснаваная ў 2002 року. Асноўным акцыянэрам «Юнимилку» зьяўлялася кіпрская кампанія Unimilk Holding Cyprus Ltd (UHC).

18 чэрвеня 2010 было абвешчана пра зьліцьцё малочнага бізнэсу францускай кампаніі Danone ў Расеі і «Юнимилку». У лістападзе 2010 року аб’яднаньне малочных бізнэсаў «Юнимилк» і Danone ў Расеі, Беларусі, Казахстане і Ўкраіне было завершанае.

## Кіраўніцтва
Danone валодае кантрольным пакетам (58 %) кампаніі, былым акцыянэрам «Юнимилку» належыць 42 % акцыяў.

Генэральны дырэктар — Іў Лягро.

## Структура
### Расея
* ЗАТ «Камбінат малочных прадуктаў „Эдельвейс-М“» (Казань)
* ААТ «Малочны камбінат „Саранский“» (Мардовія)
* ААТ «Надежда» (Мардовія)
* Філія «Малочны камбінат „Чебоксарский“»
* Філія «Малочны камбінат „Самаралакто“»
* Філія «Малочны камбінат „Петмол“» (Санкт-Пецярбург)
* ААТ «Кемераўскі малочны завод»
* ААТ «Чанаўскі малочны завод»
* Філія «Малочны завод „Новосибирский“»
* Філія «Малочны камбінат „Милко“»
* Філія «Малочны камбінат „Томский“»
* Філія «Малочны камбінат „Пермский“»
* Філія «Малочны камбінат „Шадринский“»
* Філія «Малочны камбінат „Ялуторовский“»
* ААТ «ГМЗ» (Ніжні Тагіл)
* ЗАТ «Первая молочная компания» (Екацерынбург)
* ААТ «Весьегонскі масласырзавод»
* ААТ «Старицкий сыр»
* Філія «Малочны камбінат „Тверской“»
* Філія «Малочны камбінат „Орловский“»
* Філія «Малочны камбінат „Смоленский“»
* Філія «Малочны камбінат „Владимирский“»
* Філія «Малочны камбінат „Костромской“»
* Філія «Малочны камбінат „Липецкий“»
* ТАА «Ставровский молочный завод»
* ААТ «Рязанская молочная компания»
* ЗАТ «Завод детских мясных консервов „Тихорецкий“»
* Філія «Малочны камбінат „Волгоградский“»
* Філія «Малочны камбінат „Лабинский“»
* АП «Ростов-на-Дону»
* АП «Краснодар»

### Беларусь
* СААТ «Юнімілк Пружаны»
* СААТ «Юнімілк Шклоў»

### Украіна
* ААТ «Галактон»
* «Крэменчускі ГМЗ»

## Дзейнасьць
Асноўныя гандлёвыя маркі кампаніі: «Простоквашино», «Био Баланс», «Летний День», «Петмол», «Актуаль», «Для всей семьи», «Смешарики», «Disney», «Тёма».

Колькасьць пэрсаналу — 14 тыс. чалавек. Аб’ём продажаў у 2009 року склаў 1,27 млн т..

Выручка кампаніі ў 2009 паводле МСФС склала 42,99 млрд руб., EBITDA — 4,695 млрд руб., рэнтабэльнасьць паводле EBITDA — 10,9 %.

### У Беларусі
Сумеснае прадпрыемства «Юнімілк Пружаны» было створанае ў 2009 року на базе ААТ «Пружанскі малочны камбінат». Доля расейскае кампаніі «Юнимилк» склала 51%, малочнага камбінату — 49%. 99% выпусканай прадукцыі ідзе на экспарт. З 31 сьнежня 2009 СП «Юнимилк Пружаны» ўключанае ў сьпіс прадпрыемстваў Беларусі, якія маюць права на пастаўку прадукцыі жывёльнага паходжаньня ў Расейскую Фэдэрацыю.

Малочная прадукцыя выпускаецца пад брэндам «Простоквашино». На прадпрыемстве працуе 185 чалавек.

## Крыніцы і заўвагі

## Вонкавыя спасылкі
* Афіцыйная бачына

Катэгорыя:Харчовыя кампаніі
Катэгорыя:Харчовая прамысловасьць